**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 12138/26.03.2025**

**Comunicat de presă**

În perioada 20-26 martie polițiștii locali din cadrul Biroului Protecția Mediului și Activități Comerciale au verificat autorizațiile de funcționare pentru 21 de locuri de joacă pentru copii din Municipiului Brașov și au aplicat sancțiuni contravenționale în valoare de 2400 lei.

Astfel, polițiștii locali au constatat că 4 dintre agenții economici nu dețineau autorizație de funcționare, iar un operator economic desfășura alte activități decât cele autorizate, fiind încălcate prevederile OG nr.99/2000\*R privind comercializarea produselor și serviciilor de piață.

Reamintim agenților economici faptul că desfășurarea exercițiului comercial cu autorizație/acord de funcționare reprezintă obligație prevăzută de amintitul act normativ. Lipsa acestui document se sancționează cu amendă și suspendarea activității până la data autorizării, iar veniturile realizate ilicit în perioada dintre data suspendării activităţii comerciale şi momentul constatării contravenţiei se confiscă şi se fac venit la bugetul de stat.